Surxondaryoda Afg‘oniston fuqarosi 20 kg qoradori bilan qo‘lga tushdi

IIV Jinoyat qidiruv bosh boshqarmasi Milliy gvardiya va MXX chegara qo‘shinlari bilan hamkorlikda 10-mart kuni Surxondaryo viloyatida keng qamrovli tezkor-qidiruv tadbiri o‘tkazdi. Bu haqda IIV jamoatchilik va OAV bilan aloqalar boshqarmasi ma’lum qildi.

Tadbir davomida Termiz tumanida Afg‘oniston fuqarosi, 1983-yilda tug‘ilgan Muhammadsodiq Ro‘zigeldi o‘g‘li mamlakatidan O‘zbekistonga hududiga 20,3 kilogramm qoradorini kontrabanda yo‘li bilan olib o‘tgani ma’lum bo‘ldi.
U mazkur giyohvandlik vositasini sotayotgan vaqtda qo‘lga olindi.